วิธีดูแลบ้านหลังน้ำท่วม ไร้เชื้อโรค สุขภาพปลอดภัย
เขียนเมื่อวันที่ 12/10/2021
หลังน้ำท่วมมีวิธีจัดการอย่างไร ให้บ้านคืนสภาพเดิม
น้ำท่วมหรืออุทกภัยเป็นภัยธรรมชาติที่มักเกิดขึ้นในช่วงหน้าฝนเป็นประจำทุกปี โดยสาเหตุหลักมาจากฝนตกหนักติดต่อกัน ทั้งจากพายุเข้าและฝนตกตามฤดูกาล นอกจากนี้ยังมีปัจจัยอื่น ๆ เช่น การเกิดน้ำป่า เขื่อนกั้นน้ำแตก น้ำทะลหนุนสูงที่อาจเป็นสาเหตุของการเกิดน้ำท่วมได้ สิ่งที่ตามมาหลังจากน้ำท่วมคือความเสียหายของบ้านเรือนที่ต้องซ่อมแซมอย่างเร่งด่วน
การทำความสะอาดบ้านหลังน้ำท่วม
บ้านเป็นสมบัติที่ยากจะเคลื่อนย้าย ทำให้หลังจากน้ำลดแล้วต้องกลับมาตรวจสอบความเสียหายและเร่งฟื้นฟูบ้านให้กลับสู่สภาพปกติอย่างเร็วที่สุด
ปัญหาที่มักพบหลังน้ำลด
เมื่อน้ำลดระดับแล้ว บ้านจะประกอบไปด้วยสิ่งปฏิกูลที่ถูกพัดพามากับกระแสน้ำ สภาพบ้านจึงมีความเก่าและเต็มไปด้วยสิ่งสกปรกที่ต้องเร่งทำความสะอาด สิ่งที่มักเจอภายในบ้านหลังน้ำลด ได้แก่
- แมลงและสัตว์มีพิษต่าง ๆ
แมลงและสัตว์มีพิษหลายชนิดไม่ชอบพื้นที่ที่น้ำท่วมขัง ทำให้เมื่อน้ำลดสัตว์เหล่านี้เข้ามาหลบฝนภายในตัวบ้าน โดยเฉพาะบริเวณมุมอับต่าง ๆ ก่อนการจัดบ้านจึงควรสำรวจทุกซอกทุกมุมของบ้านเสียก่อน
- เศษขยะและกิ่งไม้
กระแสน้ำจะพัดพาขยะและสิ่งสกปรกต่าง ๆ เข้ามาในบ้าน รวมถึงใบไม้กิ่งไม้ต่างด้วย บางอย่างมีคมและสามารถบาดได้จึงควรระมัดระวังเช่นกัน
- คราบสกปรกและสารเคมี
ภายในน้ำอาจจะปะปนด้วยน้ำมันหรือสารเคมีที่ทำให้บ้านทำความสะอาดได้ยากขึ้น หากพบว่าพื้นหรือผนังในบ้านมีคราบน้ำมันหรือคราบคล้ายสารอันตรายควรปรึกษาผู้เชี่ยวชาญก่อนสัมผัส
การทำความสะอาดบ้านหลังน้ำลด
เมื่อตรวจสอบทั่วบริเวณบ้านแล้วก่อนจะทำความสะอาดควรตรวจสอบข่าวสารเกี่ยวกับกระแสน้ำอีกครั้ง เพื่อความมั่นใจว่าน้ำจะไม่กลับมาท่วมอีกในระยะเวลาอันสั้น มิฉะนั้นอาจจะเป็นการทำความสะอาดโดยสูญเปล่าได้ การทำความสะอาดบ้านสามารถทำได้ ดังนี้
- สำรวจรอบ ๆ ตัวบ้านเพื่อเฝ้าระวังไม่ให้สัตว์มีพิษเข้ามาทำร้ายเมื่อทำความสะอาดบ้าน
- ตรวจสอบเครื่องใช้ไฟฟ้า โดยเฉพาะบริเวณสายไฟเพื่อดูว่ามีส่วนใดรั่วหรือชำรุดหรือไม่ ป้องกันการเกิดอุบัติเหตุ
- แยกเครื่องใช้ไฟฟ้าและเฟอร์นิเจอร์ที่ต้องซ่อมหรือซื้อใหม่ออกมา รวมไปถึงบันทึกความเสียหายของบ้านที่ต้องมีการปรับปรุงและซ่อมแซม เช่น กระจกแตก ฝ้าถล่ม เฟอร์นิเจอร์บวมน้ำ
- เก็บขยะและเศษกิ่งไม้ ใบไม้ต่าง ๆ รวมไว้ในถุงให้เป็นระเบียบ
- ขัดคราบสกปรกและตระไคร่น้ำออกจากพื้นและผนังบริเวณที่น้ำท่วมถึง ควรขัดด้วยน้ำยาทำความสะอาดคราบบนพื้นและผนังโดยเฉพาะ เพื่อประสิทธิภาพที่ดีกว่า
- ทำความสะอาดเฟอร์นิเจอร์ให้เหมาะสม เช่น เฟอร์นิเจอร์หนังควรเช็ดด้วยน้ำยาฆ่าเชื้อ เฟอร์นิเจอร์ผ้าหากถอดได้ให้ถอดออกมาซัก หากถอดไม่ได้ให้ใช้เครื่องดูดฝุ่นที่สามารถดูดน้ำได้มาดูดน้ำออกแล้วเช็ดทำความสะอาดเพื่อลดกลิ่นอับ
ความเสียหายจากน้ำท่วมของแต่ละคนไม่เท่ากัน บางคนมีเพียงคราบสกปรกที่ต้องทำความสะอาด ขณะที่บางคนมีเฟอร์นิเจอร์และเครื่องใช้ไฟฟ้าที่ต้องซ่อมหรือซื้อใหม่ รวมถึงปัญหาของตัวบ้านที่ต้องเรียกช่างมาซ่อม ค่าใช้จ่ายเหล่านี้บางครั้งเงินเยียวยาจากน้ำท่วมที่ได้รับไม่เพียงพอ การแก้ปัญหานอกจากมีเงินเก็บยามฉุกเฉินแล้วการมีประกันภัยบ้านเอาไว้ก็มีส่วนช่วยในการเยียวยาเมื่อเกิดภัยธรรมชาติได้
การจัดการเสื้อผ้าและของใช้ภายในบ้าน
บ้านเรือนโดนน้ำท่วมเสียหาย
เสื้อผ้าและของใช้ต่าง ๆ เป็นสิ่งที่บ่อยครั้งมักจะถูกทิ้งไว้ในบ้าน เพราะการอพยพคนออกนอกพื้นที่จะเน้นสัมภาระน้อยที่สุด เพื่อให้เกิดความรวดเร็วในการเคลื่อนย้าย การจะขับรถลุยน้ำท่วมมาเก็บเสื้อผ้าก็เป็นสิ่งที่ไม่ควรกระทำ ผ้าที่ถูกทิ้งไว้ที่บ้านจึงโดนน้ำท่วม เมื่อกลับมาบ้านหลังน้ำลดเสื้อผ้าเหล่านี้จะเต็มไปด้วยคราบสกปรก ความอับชื้น และเชื้อราจึงต้องมีการทำความสะอาด ดังนี้
- พยายามทิ้งชุดที่มีเชื้อรา เพราะไม่ดีต่อการสวมใส่ อาจก่อให้เกิดโรคเกี่ยวกับทางเดินหายใจและภูมิแพ้ได้
- เสื้อผ้าที่มีคราบสกปรกให้แช่น้ำยาซักผ้าสูตรเข้มข้นไว้อย่างน้อย 20 นาทีจึงทำการซัก
- ซักผ้าตามขั้นตอนปกติ เน้นจุดที่มีคราบฝังแน่น แล้วล้างน้ำเปล่าหลาย ๆ น้ำ เพื่อล้างเศษฝุ่นดินที่เกาะตามใยผ้า
- หลังซักผ้าตามขั้นตอนปกติเสร็จเรียบร้อยให้ล้างผ้าอีกครั้งด้วยน้ำร้อนเพื่อฆ่าเชื้อก่อนนำไปตากแดด
นอกจากเสื้อผ้าแล้ว เครื่องใช้อื่น ๆ ที่โดนน้ำท่วมควรนำออกมาทำความสะอาดแล้วลวกในน้ำร้อนเช่นกัน อาทิ ถ้วยชาม ส่วนสิ่งของที่ได้รับความเสียหายหนักควรทิ้งแล้วซื้อใหม่เพื่อความปลอดภัย
บ้านเป็นสถานที่ที่ควรมีความปลอดภัยและสร้างความอุ่นใจให้ผู้อยู่อาศัย เมื่อเกิดน้ำท่วมขึ้น เจ้าของบ้านและผู้อาศัยย่อมมีความกังวลว่าบ้านจะได้รับความเสียหายหนัก ประกันภัยบ้านและทรัพย์สินจึงมีความสำคัญ ก่อนการทำประกันภัยบ้านจะต้องตรวจสอบความครอบคลุมในกรณีน้ำท่วมเอาไว้ด้วย ซึ่งฮักส์ประกันภัยยินดีให้คำปรึกษาและแนะนำประกันภัยที่ตรวจใจคุณที่สุด ติดต่อได้หลายช่องทางทั้ง Facebook Line หรือโทร 0 2975 5855 เรื่องประกันภัยไว้ใจฮักส์ได้เสมอ